钦定古今图书集成/明伦汇编/氏族典/第445卷 > 《廖用贤尚友录》 > 柳宗元
## 钦定古今图书集成/明伦汇编/氏族典/第445卷 > 《廖用贤尚友录》 > 柳宗元

按《唐书柳宗元传》：“宗元字子厚，其先盖河东人。从曾
祖奭为中书令，得罪武后，死高宗时，父镇遇乱，隐王
屋山，后徙于吴。肃宗平贼，镇上书言事，擢左卫率府
兵曹参军，终侍御史。宗元第进士博学宏词科，授校书郎，调蓝田尉。贞元十九年，为监察御史里行，善王
叔文、韦执谊。二人得政，引内禁近与计事，擢礼部员”
外郎。俄而叔文败，贬邵州刺史，不半道，贬永州司马。
元和十年，徙柳州刺史，世号“柳柳州。”十四年卒。宗元
少时嗜进，谓功业可就，既坐废逐不振，然其才实高，
名盖一时。